METODICKÝ LIST K TÉME – Chlieb, pečivo, obilniny, cestoviny
1. Cieľom aktivity je priblížiť deťom poľnohospodársku výrobu (sejba, starostlivosť a spracovanie obilia) a pekárenskú výrobu (chlieb, pečivo, cestoviny). Deti sa naučia, že existuje množstvo druhov pečiva z rôznych obilnín. Naučia sa ako rozpoznať, či je chlieb, pečivo a cestoviny z bielej alebo inej múky.  Zdokonalia sa v hľadaní informácií na internete a ich spracúvaní vo forme referátu. Naučia sa spolupracovať v skupinách. Zdokonaľujú svoje vyjadrovacie schopnosti pred publikom.

2. Táto aktivita sa dá robiť na hodine prírodovedy a informatickej výchovy.

3. Pomôcky – prístup na internet, tlačiareň, výkresy, baliaci papier, nožničky, lepidlo, písacie potreby.

4. Vyučovaciu hodinu začneme motivačným rozhovorom o obilninách a pekárenských výrobkoch. Motivujeme deti k objavovaniu a hľadaniu ďalších informácií. K výkladu použijeme obrázky, alebo hotové výrobky a zrno. Propomenieme si ako hľadať informácie na internete, môžeme im poskytnúť nejaké webové adresy.

5. Deti si následne hľadajú a zapisujú informácie vo forme poznámok, tlačia obrázky, učiteľ je stále nápomocný a pomáha žiakom. Koriguje pracovný postup, dohliada, aby sa zapájali všetci žiaci. Deti si zapísané informácie a vytlačené obrázky triedia, spisujú údaje a vystrihujú a lepia obrázky. Vyrábajú plagát na zadanú tému.

6. Jednotlivé skupiny prezentujú informácie, ktoré zozbierali pred ostatnými skupinami. Opakujeme si, čo sme sa dozvedeli a naučili.
